**Gunnar Bøe** (1917–1989) var en norsk sosialøkonom og politiker for Arbeiderpartiet. Han satt i Einar Gerhardsens regjering som statsråd i Lønns- og prisdepartementet, men er i dag mest kjent for mistanken om at han var agent for KGB og solgt norske graderte opplysninger til Sovjetunionen.

Politisk karriere
-----------------

Han tok økonomisk embetseksamen i 1940, og fikk straks ansettelse i Prisdirektoratet. Etter krigen ble han sekretær hos statsminister Einar Gerhardsen, og fikk samme stilling hos finansminister Erik Brofoss i 1946. 

I 1947 ble Bøe utnevnt til statssekretær i Finansdepartementet, men gikk tilbake til Sosialøkonomisk institutt ved Universitetet året etter og ble der i fem år.

Bøe var statsråd i Lønns- og prisdepartementet fra 1959 til 1962, og ble deretter rektor ved NTH. Han gikk av som statsråd i 1962 etter å ha tatt dissens i regjeringen på spørsmålet om Norge skulle ta opp medlemsforhandlinger med Fellesmarkedet.

Mistanke om spionasje mot Norge
-------------------------------

Politiets sikkerhetstjeneste (den gang Politiets overvåkningstjeneste, POT) mistenkte Gunnar Bøe for å være spion for Sovjetunionen. Sovjetiske dokumenter som ble frigitt på 1990-tallet viste at han kunne være svært frittalende i møter med sovjetiske embetsfolk. Han hadde dekknavnet «George» og hadde en rekke møter med KGB-residenten Alexander Startsev. POT avlyttet Bøe og vurderte å sikte ham i 1967. Imidlertid fant de ikke bevisene tilstrekkelige nok.I 1984 forsøkte POT å få til en samtale med ham om hans sovjetkontakter, men dette førte ikke frem. Nye opplysninger som styrker mistanken er kommet i offentlighetens søkelys via offentliggjøring av KGB-avhopperen Mitrokhins dokumenter i 2014. Der kom det frem at Bøe ifølge et sovjetisk KGB-arkiv solgte norske graderte opplysninger til den fiendtlige makten Sovjetunionen under den kalde krigen.

Referanser
----------

1. ↑  Gunnar Thorenfeldt, Leif Stang, Anders Holdth Johansen (21. november 2014). «PST frigir hemmelige dokumenter: Slik var PSTs klappjakt på Ap-statsråd Gunnar Bøe». *Dagbladet*. Besøkt 20. september 2016. CS1-vedlikehold: Flere navn: forfatterliste (link)
2. ↑  Astrid Meland (3. juli 2011). «Utpekte flere AP-agenter». *Dagbladet*. Besøkt 20. september 2016.
3. ↑  Gunnar Thorenfeldt, Anne Marte Blindheim, Leif Stang, Hans-Martin Thømt Ruud, Eiliv Frich Flydal (8. august 2014). «Sjokkpåstand i KGB-arkiv: Ap-statsråd solgte regjeringsdokumenter til KGB». *Dagbladet*. Besøkt 20. september 2016. CS1-vedlikehold: Flere navn: forfatterliste (link)

Eksterne lenker
---------------

* (no) Gunnar Bøe hos Stortinget Rediger på Wikidata
* «(no) Gunnar Bøe». *Norsk biografisk leksikon*.

  


| * v
* d
* r
Norges lønns- og prisministre |
| --- |
| 
* Gunnar Bråthen (1955–59)
* Gunnar Bøe (1959–62)
* Karl Trasti (1962–63)
* Ole Myrvoll (1963)
* Karl Trasti (1963–64)
* Idar Norstrand (1964–65)
* Dagfinn Vårvik (1965–71)
* Olav Gjærevoll (1971–72)

 |

|  |  |
| --- | --- |
| Oppslagsverk/autoritetsdata | Store norske leksikon **·** Norsk biografisk leksikon **·** Wikistrinda **·** Prabook **·** Historisk befolkningsregister **·** Stortinget **·** Geni **·** VIAF **·** SUDOC **·** Fangeregisteret

 |